b'\n_START_ARTICLE_\nTampa Bay Rays\n_START_PARAGRAPH_\nTampa Bay Rays je ameri\xc4\x8dki profesionalni bejzbolski klub sa sjedi\xc5\xa1tem u St. Petersburgu, Floridi, koji se natje\xc4\x8de u Major League Baseballu (MLB-u). Trenutno su \xc4\x8dlanovi isto\xc4\x8dne divizije American Leaguea (AL-a). Stadion mom\xc4\x8dadi je Tropicana Field._NEWLINE_Nakon gotovo tri desetlje\xc4\x87a neuspje\xc5\xa1no poku\xc5\xa1avaju\xc4\x87i sastaviti novu mom\xc4\x8dad ili privu\xc4\x87i postoje\xc4\x87u u podru\xc4\x8dje Tampa Baya, skupina vlasnika pod vodstvom Vincea Naimolija je odobrena 9. o\xc5\xbeujka 1995. Tampa Bay Devil Raysi su po\xc4\x8deli igrati u sezoni 1998. MLB-a._NEWLINE_Prvo desetlje\xc4\x87e igre, me\xc4\x91utim, je obilje\xc5\xbeeno uzaludnim; zavr\xc5\xa1ili su na zadnjem mjestu u isto\xc4\x8dnom American Leagueu u svakoj, osim sezone 2004., kada su zavr\xc5\xa1ili na predzadnjem mjestu. Nakon sezone 2007., Stuart Sternberg, koji je kupio kontrolni udio mom\xc4\x8dadi od Vincea Naimolija dvije godine ranije, je izmijenio ime mom\xc4\x8dadi iz "Devil Rays" u "Rays," \xc5\xa1to se danas uglavnom odnosi na prasak sun\xc4\x8deve svjetlosti negoli na ra\xc5\xbeu Manta (en. Manta ray), iako je ra\xc5\xbea na logotipu ostala na rukavima dresova. U sezoni 2008., Tampa Bay Raysi su do\xc5\xbeivjeli svoju prvu pobjedonosnu sezonu, svoj prvi naslov isto\xc4\x8dne divizije AL-a te svoj prvi naslov ALCS-a gdje su porazili Boston Red Soxe, iako su izgubili od Philadelphia Philliesa na World Seriesu te godine. Od tada, Raysi su dosljedni kandidati, stjecaju\xc4\x87i posezonske Wild card naslove 2010., 2011. i 2013., premda nisu napredovali dalje od prve runde posezonske ALDS-a jo\xc5\xa1 od 2008. godine._NEWLINE_Glavni rivali Tampa Bay Raysa su Boston Red Soxi i New York Yankeesi. \xc5\xa0to se toga ti\xc4\x8de, bilo je nekoliko zna\xc4\x8dajnih incidenata na igrali\xc5\xa1tu. Raysi tako\xc4\x91er imaju rivalstvo s mom\xc4\x8dadi National Leaguea, Miami Marlinsima (izvorno Florida Marlins), s kojima igraju u Citrus Seriesu.'